
ŠAKIŲ RAJONO SAVIVALDYBĖS  TARYBA

Dėl valstybės savivaldybei skiriamų specialiųjų tikslinių dotacijų  socialinės globos paslaugoms asmenims su sunkia negalia organizuoti  naudojimo tvarkos   TVIRTINIMO

2010 m. vasario 25 d. Nr.T-34

Šakiai

    

Rajono savivaldybės  taryba, vadovaudamasi  Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 6 str. 12 p., 7 str. 31 p.,  Socialinių paslaugų įstatymo  (Žin., 2006, Nr.17-589) 2 str. 4 p., 34 str. 4 p.,  Socialinės apsaugos ir darbo ministro 2006 m. balandžio 5 d įsakymu  Nr. A1 – 94 (Žin., 2006, Nr.43-1571) patvirtinto Asmens  (šeimos) socialinių paslaugų poreikio nustatymo ir skyrimo tvarkos aprašo 55 p., n u s p r e n d ž i a, 

  
patvirtinti valstybės savivaldybei skiriamų specialiųjų tikslinių dotacijų socialinės  globos paslaugoms asmenims su sunkia negalia organizuoti  naudojimo  tvarką (pridedama). 

Meras                   




    Juozas Bertašius




PATVIRTINTA




Šakių rajono savivaldybės tarybos





2010 m. vasario 25 d. sprendimu Nr.T-34
 valstybės savivaldybei skiriamų specialiųjų tikslinių dotacijų  socialinės globos paslaugoms asmenims su sunkia negalia organizuoti  naudojimo tvarkA
I. Bendrosios nuostatos

1. Valstybės savivaldybei skiriamų specialiųjų tikslinių dotacijų  asmenims su sunkia negalia socialinės globos  paslaugoms organizuoti  naudojimo tvarka ( toliau – tvarka)    Šakių rajono savivaldybėje   reglamentuoja socialinės globos paslaugų teikimo asmenims su sunkia negalia  pobūdį, specialiųjų tikslinių dotacijų naudojimo tvarką, įstaigų parinkimą, atsiskaitymą  su paslaugų teikėjais  ir kt.

2. Asmenys su sunkia negalia:


2. 1. vaikas su sunkia negalia - asmuo, kuriam pagal LR Socialinių paslaugų  įstatymą nustatytas  visiško  nesavarankiškumo lygis ir pagal   Neįgaliųjų socialinės  integracijos įstatymą pripažintas sunkaus   neįgalumo  lygis;


2.2. suaugęs asmuo su sunkia negalia - asmuo, kuriam pagal   LR Socialinių paslaugų įstatymą nustatytas visiško nesavarankiškumo lygis ir kuris pagal Neįgaliųjų  socialinės  integracijos  įstatymą  yra   pripažintas  nedarbingu;


2.3. senatvės pensijos amžių sukakęs asmuo su sunkia negalia  - sukakęs  senatvės pensijos amžių asmuo, kuriam pagal LR Socialinių paslaugų  įstatymą  nustatytas visiško nesavarankiškumo lygis. 


3.  Socialinės  globos paslaugas teikia tos socialinės globos   įstaigos, kurių  veiklos  sritis  yra socialinių paslaugų teikimas,  o   jų  teikiama  socialinė globa atitinka socialinės globos normas: 

įmonės  - akcinės   bendrovės, uždarosios  akcinės bendrovės, individualios įmonės;  įstaigos-   viešosios įstaigos, biudžetinės įstaigos, šeimynos. 


4.  Socialinės paslaugos asmeniui su sunkia negalia  teikiamos  užtikrinant saugią ir sveiką aplinką, žmogaus orumą  atitinkančią  pagalbą,  suderintą  su  asmens sveikatos  priežiūra,   nuolatine  slauga  ir nuolatine priežiūra (pagalba), kitomis   specialiosios  pagalbos priemonėmis, švietimu ir ugdymu, padedančią  kompensuoti  prarastą  savarankiškumą  bei  gebėjimus  palaikyti   socialinius ryšius su šeima ir visuomene.                               

II. Specialiųjų tikslinių dotacijų  skyrimo ir naudojimo sąlygos

5.   Socialinės globos įstaigų , kur savivaldybė neturi steigėjo ( dalininko) teisių , steigėjai  pasirašo su savivaldybe bendradarbiavimo sutartį dėl  socialinės globos paslaugų asmenims su sunkia negalia teikimo  (pridedama).                       

               6.  Socialinės  globos paslaugos asmenims su sunkia negalia finansuojama iš valstybės  biudžeto  specialių tikslinių  dotacijų   savivaldybių  biudžetams. 


7. Socialinės  globos  teikimo  asmeniui su sunkia negalia lėšos skiriamos  savivaldybei,  kuri  priima  sprendimą  dėl socialinės globos skyrimo asmeniui su sunkia negalia 

8. Socialinės globos paslaugų asmeniui su sunkia negalia poreikį nustato ir  skiria savivaldybės administracijos Socialinės paramos skyrius  vadovaudamasis savivaldybės tarybos  patvirtinta asmens (šeimos) socialinių paslaugų poreikio nustatymo ir skyrimo tvarkos aprašu. 


9.  Socialinės  globos teikimo asmeniui su  sunkia   negalia  lėšos asmeniui grynais pinigais neišmokamos.


10. Už gautas socialinės globos teikimo asmeniui su   sunkia  negalia  lėšas  organizuojamos dienos,  trumpalaikė   ar  ilgalaikė  socialinė globa  pagal  šiems  asmenims nustatytą socialinės globos poreikį.

III. Atsiskaitymas su įstaigomis teikiančiomis socialinės globos paslaugas asmenims su sunkia  negalia

11. Socialinės  globos teikimo asmeniui su sunkia negalia lėšomis savivaldybės  administracija sumoka socialinės globos įstaigai už socialinės globos teikimą šiam asmeniui.

12. Socialinės globos įstaigai sumokama socialinės globos teikimo asmeniui  su  sunkia  negalia lėšų dalis  už  socialinės   globos teikimą  šiam asmeniui priklauso nuo asmens finansinių  galimybių mokėti už socialines paslaugas, įvertintų vadovaujantis  Mokėjimo už socialines paslaugas tvarkos aprašu, ir nuo socialinės  globos kainos.

13. Įstaigos, teikiančios   dienos, trumpalaikę   ar   ilgalaikę   socialinę  globą , iki sekančio mėn. 5 d.   pateikia savivaldybės administracijos Centralizuotos buhalterijos skyriui lėšų kompensavimo pažymą. Gavus finansavimą  per 5 darbo dienas nuo pažymos gavimo  skyrius lėšas perveda į globos įstaigos  atsiskaitomąją sąskaitą.  Socialinių  paslaugų įstaigas, kurių steigėjas   (dalininkas).
yra  pati savivaldybė, savivaldybės finansuoja tiesiogiai   pagal biudžeto asignavimų valdytojų patvirtintas programas.


14. Atsiskaitymo pažymas ir kt. reikalingas dokumentus savo įsakymu tvirtina  savivaldybės administracijos direktorius.

IV. Atsakomybė  ir kontrolė

15. Už teisingą dokumentų  parengimą asmenims su sunkia negalia socialinei globai gauti atsakingas savivaldybės administracijos Socialinės paramos skyrius.


16. Už savalaikį atsiskaitymą su socialinę globą teikiančiomis  įstaigomis atsakingas savivaldybės administracijos Centralizuotos buhalterijos skyrius

17. Už teisingą specialiųjų tikslinių dotacijų  lėšų panaudojimą  asmenų su sunkia negalia reikmėms kontroliuoja savivaldybės kontrolieriaus ir vidaus audito  tarnybos.


BENDRADARBIAVIMO  S U T A R T I S   Nr. VL-

2010  m. ...................................

Šakiai


1.1. Šakių rajono savivaldybė, adresas Bažnyčios g. 4, Šakiai, atstovaujama ..............................................................................................................................,veikiančio pagal .............................................................................................................................................................ir


1.2. Socialinės  globos įstaiga.................. , adresas..................................; atstovaujama įstaigos steigėjo, veikiančio ................................................................... susitarė ir sudarė šią sutartį.


2.1.   Socialinės globos teikimo asmenims su sunkia negalia  Šakių rajone kokybės gerinimas, atsižvelgiant į asmens pageidavimą  pasirinkti socialinės globos įstaigą  pagal gyvenamąją vietą; bendradarbiavimo su nevyriausybinėmis organizacijomis  didinimas;  nevyriausybinių  socialinės globos įstaigų rėmimas  bei   socialinės globos paslaugų tolygaus išdėstymo rajone  plėtojimas.


2.2.   Socialinės globos įstaiga įsipareigoja:

    
2.2.1. teikti socialinės globos paslaugas  asmenims su sunkia negalia  atitinkančias socialinės globos normas;

    
2.2.2.  gautas lėšas už asmens  ilgalaikę socialinę globą naudoti pagal paskirtį ir teikti informaciją savivaldybei apie šių lėšų  panaudojimą;

    
2.2.3. asmeniui, atsisakius socialinės globos paslaugų,  savo iniciatyva išvykus iš globos įstaigos ar mirus  nedelsiant apie tai raštu informuoti savivaldybę;

    
2.2.4. savivaldybės prašymu teikti informaciją apie asmeniui, kuriam savivaldybės sprendimu buvo  skirta ilgalaikė socialinė globa, suteiktas paslaugas;

    
2.2.5. teikti savivaldybei informaciją apie socialinės globos kainos pasikeitimą;

    

   2.2.6. teikti savivaldybei informaciją apie realius asmens pajamų ir turto pokyčius;

 
2.3.  Savivaldybė   įsipareigoja:

     
2.3.1. planuoti lėšas pagal įstaigos pateiktą poreikį  socialinės globos asmenų su sunkia negalia  teikimo finansavimui;

    
2.3.2. atsiskaityti su globos įstaiga  pagal teisės aktų numatytus reikalavimus;

     
2.3.3. parengti asmens bylą socialinės globos paslaugoms gauti.   

  
3.1.Sutartis galioja nuo jos pasirašymo dienos .

  
3.2.Ši sutartis sudaryta dviem egzemplioriais, turinčiais vienodą teisinę galią.

Savivaldybės meras                                                                  Socialinės globos įstaigos steigėjo                            

Juozas Bertašius                                                                        atstovas

